
R O M Â N I A

JUDEŢUL VRANCEA

CONSILIUL  LOCAL

AL MUNICIPIULUI FOCŞANI

H O T Ă R Â R E

privind garantarea biletelor la ordin în valoare de 9.000.000 lei emise de către S.C. ENET S.A. Focşani  în favoarea S.C. GDF SUEZ ENERGY ROMANIA S.A.  în contul datoriilor înregistrate de acesta către furnizorul de gaze naturale
                  Consiliul Local al Municipiului Focşani, judeţul Vrancea, întrunit în şedinţă de îndată, 

               - analizând proiectul de hotărâre iniţiat de Primarul Municipiului Focşani, prin care propune garantarea biletelor la ordin în valoare de 9.000.000 lei emise de către S.C. ENET S.A. Focşani  în favoarea S.C. GDF SUEZ ENERGY ROMANIA S.A.  în contul datoriilor înregistrate de acesta către furnizorul de gaze naturale şi raportul întocmit de Direcţia economică înregistrat la nr. 49754/01.10.2013;

     - văzând avizul favorabil al Comisiei pentru buget şi administraţie publică;

     - în conformitate cu prevederile titlului X, cap.II din Codul civil;

                  - în baza art. 36 alin. (1) si (2) lit. “d”, alin. (6) lit.”a” pct. 14 şi în temeiul art. 45 alin  (2) lit.”a” din Legea nr. 215/2001 privind administraţia publică locală, republicată în anul 2007, cu modificările şi completările ulterioare;

HOTĂRĂŞTE:
                Art. 1 Se aprobă  garantarea biletelor la ordin în valoare de 9.000.000 lei emise de către S.C. ENET S.A. Focşani  în favoarea S.C. GDF SUEZ ENERGY ROMANIA S.A.  în contul datoriilor înregistrate de acesta către furnizorul de gaze naturale.
               Art. 2 Se împuterniceşte Primarul Municipiului Focşani să semneze contractul de fideiusiune pentru garantarea biletelor la ordin în valoare de 9.000.000 lei.
               Art. 3 Prezenta hotărâre va fi  comunicată de către Direcţia administraţie publică locală, compartimentelor, serviciilor şi Primarului Municipiului Focsani, conform legii, care va asigura executarea acesteia prin Direcţia economică şi S.C. ENET S.A. Focşani.

         PREŞEDINTE DE ŞEDINTĂ,

                Alecsandrescu Dorian                                                              CONTRASEMNEAZĂ:
                                                                                              SECRETARUL MUNICIPIULUI 

                                                                                                                 FOCŞANI

                                     Corhană Eduard Marian

